CELEX: 32020R0957
Language: fi
Date: 2020-06-26 00:00:00
Title: Komission täytäntöönpanoasetus (EU) 2020/957, annettu 26 päivänä kesäkuuta 2020, tiettyjen tavaroiden luokittelusta yhdistettyyn nimikkeistöön

3.7.2020   
               
               
                  FI
               
               
                  Euroopan unionin virallinen lehti
               
               
                  L 211/4
               
            
         KOMISSION TÄYTÄNTÖÖNPANOASETUS (EU) 2020/957,
         annettu 26 päivänä kesäkuuta 2020,
         tiettyjen tavaroiden luokittelusta yhdistettyyn nimikkeistöön
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon unionin tullikoodeksista 9 päivänä lokakuuta 2013 annetun Euroopan parlamentin ja neuvoston asetuksen (EU) N:o 952/2013 (1) ja erityisesti sen 57 artiklan 4 kohdan ja 58 artiklan 2 kohdan,
         sekä katsoo seuraavaa:
         
                     (1)
                  
                  
                     Neuvoston asetuksen (ETY) N:o 2658/87 (2) liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.
                  
               
                     (2)
                  
                  
                     Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
                  
               
                     (3)
                  
                  
                     Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
                  
               
                     (4)
                  
                  
                     On aiheellista säätää, että sitovien tariffitietojen haltija voi asetuksen (EU) N:o 952/2013 34 artiklan 9 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.
                  
               
                     (5)
                  
                  
                     Tässä asetuksessa säädetyt toimenpiteet ovat tullikoodeksikomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
         
         
            2 artikla
            Sitovia tariffitietoja, jotka eivät ole tämän asetuksen säännösten mukaisia, voidaan käyttää asetuksen (EU) N:o 952/2013 34 artiklan 9 kohdan mukaisesti vielä kolmen kuukauden ajan tämän asetuksen voimaantulosta.
         
         
            3 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
         
         
            Tehty Brysselissä 26 päivänä kesäkuuta 2020.
            
               
                  Komission puolesta,
               
               
                  puheenjohtajan nimissä
               
               Philip KERMODE
               
                  Vt. Pääjohtaja
               
               
                  Verotuksen ja tulliliiton pääosasto
               
            
         
         
            (1)  EUVL L 269, 10.10.2013, s. 1.
         
            (2)  Neuvoston asetus (ETY) N:o 2658/87, annettu 23 päivänä heinäkuuta 1987, tariffi- ja tilastonimikkeistöstä ja yhteisestä tullitariffista (EYVL L 256, 7.9.1987, s. 1).
      
      
         
            LIITE
            
                        Tavaran kuvaus
                     
                     
                        Luokittelu (CN-koodi)
                     
                     
                        Perusteet
                     
                  
                        (1)
                     
                     
                        (2)
                     
                     
                        (3)
                     
                  
                        Alumiinista taottu tavara (nk. jäähdytyslevy) (jota ei ole valmistettu valamalla) pyöreänä levynä, jonka läpimitta on noin 50 mm ja johon on kiinnitetty noin 30, 40 tai 50 mm:n korkuisia jäähdytysnastoja.
                        Se esitetään tullille käytettäväksi erilaisissa tuotteissa LED-moduulien tuottaman lämmön poisjohtamiseksi.
                        Katso kuva (*1)
                        
                     
                     
                        7616 99 90 
                     
                     
                        Luokittelu määräytyy yhdistetyn nimikkeistön 1 ja 6 yleisen tulkintasäännön sekä CN-koodien 7616, 7616 99  ja 7616 99 90  nimiketekstien mukaisesti.
                        Luokittelu CN-koodiin 9405 99 00  valaisimien tai valaistusvarusteiden osaksi ei tule kyseeseen, koska tullille esitettäessä tavaraa ei voi muotonsa tai muiden erityispiirteidensä nojalla tunnistaa yksinomaan tai pääasiassa nimikkeeseen 9405 kuuluvan tavaran osaksi suunnitelluksi (ks. myös harmonoidun järjestelmän selitykset, 94 ryhmä, Osat, ensimmäinen kappale).
                        Tavaraa ei ole mukautettu käytettäväksi jonkin tietyn tuotteen osana. Sen vuoksi sitä ei voida tullille esitettäessä tunnistaa mihinkään tiettyyn nimikkeeseen (esimerkiksi nimikkeeseen 8539, 8541 tai 8543) kuuluvien tavaroiden osaksi. Näin ollen luokittelu tavaroiden osaksi ei tule kyseeseen.
                        Tavara on sen vuoksi luokiteltava CN-koodiin 7616 99 90  muuksi alumiinitavaraksi, jota ei ole valmistettu valamalla.
                     
                  
               
            
               (*1)  Kuva on ainoastaan ohjeellinen.